ฮั่งเส็งปิดเช้าลบ 165.95 จุด ตามตลาดหุ้นจีน
ฮั่งเส็งปิดเช้าลบ 165.95 จุด ตามตลาดหุ้นจีน
31 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 165.95 จุด หรือ 0.77% ปิดภาคเช้าที่ 21,446.44 จุด ตามทิศทางของตลาดหุ้นจีน หลังจากที่มีรายงานว่า ทางการจีนได้จับกุมตัวผู้ต้องสงสัยหลายราย ซึ่งรวมถึงผู้สื่อข่าว เจ้าหน้าที่ด้านการกำกับดูแลหลักทรัพย์ และผู้บริหารระดับสูงของบริษัทดีลเลอร์ เนื่องจากมีข้อมูลระบุว่าบุคคลเหล่านี้เผยแพร่ข้อมูลที่เป็นเท็จและใช้ข้อมูลวงใน จนเป็นเหตุให้ตลาดหุ้นจีนผันผวนอย่างหนักในช่วงที่ผ่านมา
นับตั้งแต่กลางเดือนมิ.ย.ที่ผ่านมา ทางการจีนได้ใช้หลายมาตรการเพื่อสร้างเสถียรภาพแก่ตลาดหุ้นที่ผันผวน ขณะที่การปราบปรามการซื้อขายหุ้นอย่างไม่ถูกต้องครั้งนี้บ่งชี้ถึงความหลากหลายของมาตรการจากรัฐบาลจีน
               